Συντεταγμένες: 24°37′38″S 70°24′15″W﻿ / ﻿24.62722°S 70.40417°W﻿ / -24.62722; -70.40417

To Αστεροσκοπείο Παρανάλ: σε πρώτο πλάνο, επί της κύριας κορυφής, διακρίνονται τα τέσσερα VLT, τα βοηθητικά τηλεσκόπια και το VST. Στο βάθος διακρίνεται το VISTA.
Το **Αστεροσκοπείο Παρανάλ** βρίσκεται στην έρημο Ατακάμα στη βόρεια Χιλή και συγκεκριμένα 120 km νοτίως της Αντοφαγάστα. Είναι χτισμένο επί του όρους Παρανάλ σε υψόμετρο 2.635 m και λειτουργεί υπό την αιγίδα του Ευρωπαϊκού Νοτίου Αστεροσκοπείου (European Southern Observatory, ESO). Αθροιστικά, πρόκειται για το μεγαλύτερο αστεροσκοπείο στο φάσμα του ορατού φωτός και τον υπερύθρων στο νότιο ημισφαίριο καθώς και για τη δεύτερη μεγαλύτερη εγκατάσταση αυτού του είδους παγκοσμίως, μετά από το Αστεροσκοπείο στο Μάουνα Κέα στη Χαβάη.

Το *Πολύ Μεγάλο Τηλεσκόπιο* (VLT), είναι το μεγαλύτερο τηλεσκόπιο στο Παρανάλ, αποτελείται δε από τέσσερα ανεξάρτητα τηλεσκόπια των 8,2 m. Επιπλέον τα τέσσερα κύρια τηλεσκόπια της εγκατάστασης λειτουργώντας από κοινού συνδυάζονται για να συγκροτήσουν ένα ακόμα όργανο, το *Very Large Telescope Interferometer* (VLTI). Τέσσερα επιπλέον βοηθητικά τηλεσκόπια των 1,8 m συνδράμουν το VLTI όταν τα κύρια όργανα αξιοποιούνται για άλλους σκοπούς.

Στο Παρανάλ υπάρχουν επίσης το *VLT Survey Telescope*, διαμέτρου 2,6 m, καθώς και το VISTA των 4,0 m, που παρέχουν τη δυνατότητα ομοιόμορφης παρατήρησης μεγάλων τμημάτων του ουρανού.

Τηλεσκόπια
----------

### *Very Large Telescope*

Κύριο λήμμα: Very Large Telescope
Παρανάλ is located in ΧιλήΠαρανάλΠαρανάλ
Το *Very Large Telescope* (VLT) αποτελείται από τέσσερα τηλεσκόπια των 8,2 m και κάνει παρατηρήσεις στο φάσμα του ορατού φωτός και των υπερύθρων. Μαζί με τα βοηθητικά τηλεσκόπια λειτουργεί ως οπτικό ιντερφερόμετρο συγκεκριμένες νύχτες στη διάρκεια του έτους. Και τα τέσσερα όργανα των 8,2 m έχουν δυνατότητες προσαρμοστικής οπτικής και πλήρη σετ οργάνων.

### *VISTA Survey Telescope*

Κύριο λήμμα: VISTA (τηλεσκόπιο)
Το VISTA (*Visible & Infrared Survey Telescope for Astronomy*) παρέχει δυνατότητες επισκόπησης μεγάλων τμημάτων του ουρανού στο φάσμα των υπερύθρων. Κατασκευάστηκε κατόπιν συνεργασίας 18 πανεπιστημίων από το Ηνωμένο Βασίλειο και παραδόθηκε στο ESO το 2009.

### *VLT Survey Telescope* (VST)

Κύριο λήμμα: VLT Survey Telescope
Το VST είναι τηλεσκόπιο των 2,6 m το οποίο υποστηρίζει τα VLT.

### Next-Generation Transit Survey (NGTS)

Κύριο λήμμα: Next-Generation Transit Survey
Η εγκατάσταση NGTS χρησιμοποιείται από τις αρχές του 2015 και αξιοποιείται στην αναζήτηση εξωπλανητών και απέχει μερικά χιλιόμετρα από την κύρια εγκατάσταση. Αποτελείται από διάταξη δώδεκα ρομποτικών τηλεσκοπίων των 0,2 m που καλύπτουν μεγάλη περιοχή του ουρανού (της τάξεως των 96 τετραγωνικών μοιρών, ήτοι πολλές εκατοντάδες φορές την περιοχή που καλύπτει η πανσέληνος). Κύριοι στόχοι είναι να εντοπιστούν Υπερ-Γαίες και πλανήτες στο μέγεθος του Ποσειδώνα. Τη διαχείριση του NGTS έχουν αναλάβει επτά πανεπιστημιακά/ερευνητικά ιδρύματα από τη Χιλή, τη Γερμανία, την Ελβετία και το Ηνωμένο Βασίλειο. Σχεδιαστικά βασίζεται στο πρόγραμμα SuperWASP.

Φωτογραφίες
-----------

* Η κύρια είσοδος στις εγκαταστάσεις του αστεροσκοπείου.Η κύρια είσοδος στις εγκαταστάσεις του αστεροσκοπείου.
* Πανόραμα 360 μοιρών του ουρανού πάνω από το Παρανάλ.Πανόραμα 360 μοιρών του ουρανού πάνω από το Παρανάλ.
* ESO ResidenciaESO Residencia
* ΑεροφωτογραφίαΑεροφωτογραφία
* Τα VLT και VST καθώς και τα βοηθητικά τηλεσκόπια.Τα VLT και VST καθώς και τα βοηθητικά τηλεσκόπια.
* Η εγκατάσταση NGTS. Στο βάθος διακρίνονται τα VLT και VISTA.Η εγκατάσταση NGTS. Στο βάθος διακρίνονται τα VLT και VISTA.
* 
*

Παραπομπές
----------

1. ↑  
«New Exoplanet-hunting Telescopes on Paranal». European Southern Observatory. Ανακτήθηκε στις 22 Μαΐου 2015.
2. ↑  «About NGTS». Next Generation Transit Survey. Αρχειοθετήθηκε από το πρωτότυπο στις 31 Μαΐου 2015. Ανακτήθηκε στις 3 Σεπτεμβρίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αστεροσκοπείο Παρανάλ** |

* European Southern Observatory homepage (Αγγλικά)
* ESO - Interferometry (Αγγλικά)
* Paranal Observatory featured in the Astronomy Picture of the Day (Αγγλικά)

  


|  |  |
| --- | --- |
| 

|  |
| --- |
| * Πύλη:Αστρονομία
 |

 |